Voldemar Mägi

Voldemar Mägi (4. november 1914 Lehtse vald, Järvamaa – 18. veebruar 1954 Hollywood) oli eesti maadleja, EM-pronks 1937 Kreeka-Rooma maadluse keskkaalus. Kui kaal ja maadlusviis on nimetamata, võistles ta Kreeka-Rooma maadluse keskkaalus.

Ta põgenes 1944 Rootsi ja siirdus sealt edasi USA-sse. Hukkus liiklusõnnetuses.ESBL Voldemar Mägi Vaadatud 4. veebruaril 2013

 1931 

Sel aastal hakkas Mägi Eesti kaitseväes sportima ja astus Tallinna Kalevi liikmeks. Esialgu harrastas ta lisaks maadlusele veel kergejõustikku.

 1935 

Mägi tuli Eesti meistriks vabamaadluses.Lembit Koik. "100 aastat Eesti raskejõustikku (1888–1988)". Tallinn, Eesti Entsüklopeediakirjastus 1996, lk 322

Euroopa meistrivõistlustel Kopenhaagenis võitis Mägi avakohtumise, kuid kaotas kaks järgmist, sealhulgas meistriks tulnud Ivar Johanssonile (Rootsi) seljaga. Veel imelikum sellest, et teeneteta Mägi koondisse arvati, oli Eesti pisike esindus: Mäele lisaks vaid Ago Neo, kes võitis pronksmedali."100 aastat Eesti raskejõustikku: 1888–1988", lk. 134 Mägi saavutas 6. koha.

Eesti võitis Riias Läti 5:2."100 aastat Eesti raskejõustikku", lk 327

 Berliini olümpiamängud 

Tavaelus tollal äriteenijana tegutsenud Mägi kohtus avaringis Väinö Kokkisega (Soome). Kohtumine oli tasavägine. Parteris peal olles käänas Mägi soomlase üle õlgade, mida kohtunik ei fikseerinud. Ka Eesti asjatundjad ei nurisenud selle otsuse üle. 2:1 tunnistati võitjaks Kokkinen. Teises ringis Ercole Gallegati (Itaalia) vastu oli Mägi passiivne, kaotas 0:3 ja kukkus välja."100 aastat Eesti raskejõustikku", lk 140 Ta sai 11. koha.

Eesti võitis Tallinnas Läti 6:1.

 1937 

17. ja 18. märtsil Tallinnas võitis Eesti A-koondis Soome A 5:2 ja Eesti B Soome B 4:3. Mägi võitis Arvi Pikkusaari 2:1. Veel võitsid Voldemar Väli, Edgar Puusepp, Ago Neo ja Kristjan Palusalu, kaotasid kaks kergemat, Evald Sikk ja Egon Härma. Eesti B-s võitis keskkaalus Voldemar Roolaan Mikko Nordlingi 3:0. Eesti parimateks nimetatigi Mägi, Roolaan ja Puusepp."100 aastat Eesti raskejõustikku", lk 143–145

3. oktoobril võitis Eesti Riias Läti 4:3. Võitsid Voldemar Väli, Edgar Puusepp, Ago Neo ja Kristjan Palusalu, Voldemar Mägi kaotas."100 aastat Eesti raskejõustikku", lk 151

 Euroopa meistrivõistlused 

Euroopa 1937. aasta meistrivõistlustele Pariisi saadeti nii Mägi kui ka Roolaan. Kohapeal otsustati maadlema panna Mägi."100 aastat Eesti raskejõustikku", lk 147

I ringis seljatas Mägi Teodor Kryszmalski (Poola), II ringis võitis Josef Hampli (Tšehhoslovakkia) 3:0 ja kolmandas Georgs Ozoliņši (Läti) 2:1. IV ringis kohtus ta Ercole Gallegatiga. Itaallasel oli juba 4 kaotuspunkti ja ta pidi Mäe iga hinna eest seljatama, üritas kõvasti, kuid teenis ainult väikese töövõidu 2:1 ja langes välja, Mägi jäi aga 4 punktiga jätkama.

V ringi jõudsid peale Mäe veel Ivar Johansson (1 punkt) ja Ludwig Schweickert (Saksamaa, 4 punkti). Kuna Johansson oli Schweickerti juba 3:0 võitnud, kohtusid eestlane ja sakslane hõbedale. Schweickert võitis 3:0.

Palusalu tuli Euroopa meistriks, Neo sai hõbeda. Riikide arvestuses sai Rootsi 13, Soome ja Saksamaa 9, Eesti 6, Tšehhoslovakkia 4 ja Holland 1 punkti."100 aastat Eesti raskejõustikku", lk 148, 150

 1939 

26. jaanuaril võitis Eesti Prahas Tšehhoslovakkia 5:2. Hugo Veisman ja Aat Männis said seljakaotuse. Martin Maiste, Voldemar Mägi (kergekeskkaalus Jozef Herda vastu), Voldemar Roolaan, Ago Neo ja Johannes Kotkas võitsid."100 aastat Eesti raskejõustikku", lk 162, 163

5. ja 6. märtsil tuli Mägi Roolaane ees esimest korda Eesti meistriks Kreeka-Rooma maadluses.

25. ja 26. märtsil kaotas Eesti A Tallinnas Soome A-le 3:4 (keskkaalus võitis Voldemar Roolaan Arvi Pikkusaari 3:0). Eesti B võitis Soome B 4:3: võitsid Evald Sikk, Voldemar Mägi (Veikko Kokko vastu), Edgar Rohtmets ja Nikolai Karklin."100 aastat Eesti raskejõustikku", lk 164

19. novembril Riias võitis Eesti Läti 5:2. Sulgkaallane Artur Roos kaotas 35 sekundiga. Punktidega kaotas ka Mägi Georgs Ozoliņšile. Võitsid Maiste, Väli, Puusepp, Roolaan ja Kotkas."100 aastat Eesti raskejõustikku", lk 168

 1940 

Mägi tuli 5. ja 6. märtsil kergelt Eesti meistriks, sest Roolaan oli kolinud üle poolraskekaalu."100 aastat Eesti raskejõustikku", lk 170

Eesti võitis aprillis Tallinnas Läti 5:2.

1941
Eesti NSV võistkond (Mati Maiste, Evald Sumil, Voldemar Väli, Edgar Puusepp, Voldemar Mägi, Voldemar Roolaan, Johannes Kotkas) võitis märtsis Taga-Kaukaasia turneel Gruusia NSV kaks korda 7:0. Aserbaidžaani NSV-le kaotati 3:4 (võitsid Maiste, Roolaan ja Kotkas). Moskva võideti 5:2 (kaotasid Maiste ja Väli). Riias võideti Läti NSV 6:1."100 aastat Eesti raskejõustikku", lk 190

 Vaata ka 
 Maadlus 1936. aasta suveolümpiamängudel

 Viited 

 Välislingid 



Kategooria:Eesti maadlejad
Kategooria:Eesti 1936. aasta suveolümpiamängudel
Kategooria:Eestlased Ameerika Ühendriikides
Kategooria:Sündinud 1914
Kategooria:Surnud 1954